“Oʻzkimyosanoat” AJ tarkibidagi tashkilotlarning aktivlaridan samarali foydalanish hamda moliyaviy holatini sogʻlomlashtirish boʻyicha qoʻshimcha chora-tadbirlar toʻgʻrisida
(resolution, 2022-01-13)

Oʻzbekiston Respublikasi Prezidentining “Kimyo sanoatini yanada isloh qilish va uning investitsiyaviy jozibadorligini oshirish chora-tadbirlari toʻgʻrisida” 2019-yil 3-apreldagi PQ-4265-son qarori ijrosini taʼminlash, shuningdek, “Oʻzkimyosanoat” AJ tarkibidagi tashkilotlarning aktivlaridan samarali foydalanish hamda moliyaviy holatini sogʻlomlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat aktivlarini boshqarish agentligi tomonidan “Oʻzkimyosanoat” AJ tarkibiga kiruvchi tashkilotlarga qarashli boʻlgan boʻsh turgan, foydalanilmayotgan va tarmoqning asosiy faoliyat turi bilan bogʻliq boʻlmagan aktivlar (koʻchmas mulk va ijtimoiy obyektlar) mavjudligi aniqlanib, ulardan samarali foydalanish boʻyicha takliflar ishlab chiqilganligi maʼlumot uchun qabul qilinsin. 2. Quyidagilar: Ommaviy savdolarda sotiladigan aktivlar (koʻchmas mulk obyektlari) roʻyxati 1-ilovaga muvofiq; Davlat boshqaruvi organlari va mahalliy ijro etuvchi hokimiyat organlariga davlat mulki sifatida balans (qoldiq) qiymatida beriladigan aktivlar (ijtimoiy obyektlar) roʻyxati 2-ilovaga muvofiq tasdiqlansin. 3. Belgilansinki: a) mazkur qarorga 1-ilovada nazarda tutilgan aktivlarni “E-auksion” elektron savdo platformasida ommaviy savdolarga chiqarishning boshlangʻich narxi ularning (koʻchmas mulklar boʻyicha) balans (qoldiq) va (yoki) nominal (ulush boʻyicha) qiymatida belgilanadi; b) mazkur qarorga 2-ilovada nazarda tutilgan aktivlar boʻyicha: “Oʻzkimyosanoat” AJ ikki oy muddatda aktivlarning balans (qoldiq) qiymatida tegishli tashkilotlarga berilishini taʼminlaydi hamda ular boʻyicha har qanday xarajatlarning kimyo korxonalari tomonidan amalga oshirilishi man etiladi; “Oʻzkimyosanoat” AJning ustav kapitalidagi davlat ulushi hamda tegishli xoʻjalik jamiyatlaridagi “Oʻzkimyosanoat” AJning ulushi berilayotgan aktivlarning balans (qoldiq) qiymatiga mos ravishda kamaytirish hisobiga beriladi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov, Oʻzbekiston Respublikasi Davlat aktivlarini boshqarish agentligi direktori S.X. Bekenov va “Oʻzkimyosanoat” aksiyadorlik jamiyati boshqaruv raisi vazifasini bajaruvchi J.T. Mirzamaxmudov zimmasiga yuklansin. T/r Aktiv nomi Joylashgan manzili Aktivni balansda saqlovchi tashkilot 1. Yordamchi xoʻjalik bino va inshootlari Fargʻona viloyati, Quvasoy shahri, Isfayramsoy qishlogʻi “Fargʻonaazot” AJ 2. Dam olish maskani Fargʻona viloyati, Fargʻona tumani, “Vodil” QFY, “Mirzaolim” MFY “Fargʻonaazot” AJ 3. Chorvachilik kompleksi Navoiy viloyati, Tomdi tumani, Tomdibuloq ovuli “Navoiyazot” AJ 4. 400 �osh mayda mol uchun 1-son “Qoʻton” Qashqadaryo viloyati, Dehqonobod tumani, “Ibn Sino” korporativ xoʻjaligi hududi “Dehqonobod kaliy zavodi” AJ 5. 400 bosh mayda mol uchun 2-son “Qoʻton” Qashqadaryo viloyati, Dehqonobod tumani, “Ibn Sino” korporativ xoʻjaligi hududi “Dehqonobod kaliy zavodi” AJ 6. 50 oʻrinli kafe binosi Qoraqalpogʻiston Respublikasi, Qoʻngʻirot tumani, “Elabad” PFY “Qoʻngʻirot soda zavodi” MChJ 7. 250 oʻrinli kafe binosi Qoraqalpogʻiston Respublikasi, Qoʻngʻirot tumani, “Elabad” PFY “Qoʻngʻirot soda zavodi” MChJ 8. 75 oʻrinli choyxona Qoraqalpogʻiston Respublikasi, Qoʻngʻirot tumani, “Elabad” PFY “Qoʻngʻirot soda zavodi” MChJ 9. Univermag binosi Qoraqalpogʻiston Respublikasi, Qoʻngʻirot tumani, “Elabad” PFY “Qoʻngʻirot soda zavodi” MChJ 10. Sanoat maydonchasi Qoraqalpogʻiston Respublikasi, Qoʻngʻirot tumani, Borsakelmas tuz koni, “Jaslik” OFY “Qoʻngʻirot soda zavodi” MChJ 11. Nasos suv imorati Qoraqalpogʻiston Respublikasi, Qoʻngʻirot tumani, “Raushan” OFY “Qoʻngʻirot soda zavodi” MChJ 12. Molxona bino inshootlari Toshkent viloyati, Qibray tumani, “Unqoʻrgʻon” MFY, O. Alimov koʻchasi 50-uy �Maksam-Chirchiq” AJ T/r Aktiv nomi Joylashgan manzili Aktivni balansda saqlovchi tashkilot Aktiv berilayotgan tashkilot 1. “Shirin” madaniyat saroyi Navoiy viloyati, Navoiy shahri, Navoiy koʻchasi 3-uy “Navoiyazot” AJ Davlat aktivlarini boshqarish agentligi 2. “Kimyogar” madaniyat saroyi bino va inshootlari Fargʻona viloyati, Fargʻona shahri, 66-son “Muruvvat” MFY, Fargʻona koʻchasi 72-uy “Fargʻonaazot” AJ Madaniyat vazirligi 3. “Ximik” oʻyingohi Navoiy viloyati, Navoiy shahri, Navoiy koʻchasi 3-uy “Navoiyazot” AJ Navoiy viloyati hokimligi